Sufiks
Sufiks ili postfiks – u gramatici – je afiks koji se nalzi nakon korijena riječi. Uobičajeni primjeri su padežni završeci koji označavaju promjene imenica i pridjeva po padežima (deklinaciju) te glagolski završeci koji čine konjugaciju glagola. U bosanskom, kao i u ostalim indoevropskim jezicima, sufiksi mogu nositi gramatičku (infleksijski sufiksi) ili leksičku informaciju (derivacijski sufiksi). Infleksijski sufiks se ponekad označava kao desinent. Primjeri sufiksa : Djevojke – sufiks -e označava množinu ženskog roda. Radi – sufiks -i označava treće lice prezentne jednine. Radi'aše – sufiks -aše označava treće lice jednine imperfekta. Brojni sufiksi postoje i u mnogim sintetičkim jezicima poput češkog, finskog, latinskog, njemačkog, mađarskog, ruskog i dr. Sufiksi u bosanskom, kao i drugi slavenski jezici, obično imaju slavenske korijene, ali su često usvojeni i iz grčkog, latinskog i francuskog.